1) Hva menes med eksterne virkninger? Gi noen eksempler på positive og negative eksterne virkninger. 2) Hvordan kan problemet med eksterne virkninger løses i markedet? Bedriftene i et marked slipper ut et miljøskadelig stoff. Utslippet øker med produksjonen, og det er ingen mulighet for rensing. Den samlede skaden avhenger av samlet utslipp. Vi antar at forurensingene rammer et stort antall små aktører, slik at ingen enkelt har insentiv til for eksempel å saksøke bedriften for skadene de påføres. Bedriftene konkurrerer i et marked med fullkommen konkurranse. 3) Forklar ved hjelp av en figur hvorfor markedet uten inngrep kan gi høyere produksjon enn det som er samfunnsøkonomisk optimalt. 4) Myndighetene foreslår å bruke en stykkavgift for å oppnå optimal produksjon av det forurensende godet. Vis på figuren hva som blir optimal avgiftssats, og vis hva virkningene blir for produsenter og konsumenter. Hva blir virkningen på samfunnsøkonomisk overskudd ?
1) Diskuter slagordet "Forurenser skal betale" i sammenheng med regulering og samfunnsøkonomiske effektivitet. (Coase-teoremet og fordeling av skattebyrden kan være nyttige stikkord) 2) Forklar hvordan omsettelige utslippskvoter fungerer, og forklar hva som er fordelen med dem i forhold til kvoter som ikke er omsettelige.
1) Forklar hva som menes med kollektive goder og gi noen eksempler. 2) Hva er betingelsen for samfunnsøkonomisk optimal produksjon av kollektive goder, og på hvilken måte skiller denne seg fra optimumsbetingelsen for produksjon av private goder? 3) Forklar kort hvorfor produksjonen av kollektive goder kan bli for liten i private, uregulerte markeder.